ai4bharat/Pralekha huggingface dataset:
பிரதமர் அலுவலகம்
ஜம்முவில் பிரதமர்: ஷெர்-ஏ-காஷ்மீர் வேளாண் அறிவியல் மற்றும் தொழில்நுட்ப பல்கலைக்கழக பட்டமளிப்பு விழாவில் பங்கேற்பு; அடிப்படை கட்டமைப்புத் திட்ட பணிகளுக்கும் அடிக்கல் நாட்டினார்
பிரதமர் திரு நரேந்திர மோடி, ஜம்முவில் இன்று  ஷெர்-ஏ-காஷ்மீர் வேளாண் அறிவியல் மற்றும் தொழில்நுட்ப பல்கலைக்கழக பட்டமளிப்பு விழாவில் கலந்துகொண்டார். பின்னர், பாகல்துல் மின் உற்பத்தி திட்டத்திற்கும், ஜம்மு சுற்றுச்சாலைத் திட்டத்திற்கும் அவர் அடிக்கல் நாட்டினார். ஸ்ரீ மாதா வைஷ்ணதேவி ஆலய நிர்வாகத்தால் அமைக்கப்பட்டுள்ள தாரக்கோட் மார்க் மற்றும் மெட்டீரியல் ரோப்வே திட்டத்தையும் அவர் தொடங்கி வைத்தார்.
பட்டமளிப்பு விழாவில் உரையாற்றிய பிரதமர், நவீன தொழில்நுட்பம், வாழ்க்கையின் அனைத்து அம்சங்களிலும் மாற்றத்தை ஏற்படுத்தி வரும் நிலையில், நம் நாட்டு இளைஞர்கள் இந்த வளர்ச்சிக்கு ஈடுகொடுக்கும் வகையில் தங்களை தயார்படுத்திக் கொள்ளவேண்டும் என்றார்.
வேளாண்மையிலும், பல்வேறு தொழில்நுட்பங்களை ஒருங்கிணைத்து, விவசாயிகளுக்கு பயனளிக்கக் கூடிய புதிய கலாச்சாரத்தை உருவாக்க வேண்டியது அவசியம் என்றும் அவர் குறிப்பிட்டார்.
விவசாயிகளின் வருமானத்தை அதிகரிக்கும் நோக்கிலேயே, மத்திய அரசின் கொள்கைகள் மற்றும் முடிவுகள் மேற்கொள்ளப்படுவதாகவும் பிரதமர் தெரிவித்தார்.
அறிவியல் அணுகுமுறைகள், தொழில்நுட்பக் கண்டுபிடிப்புகள் மற்றும் ஆராய்ச்சி மற்றும் மேம்பாட்டு பணிகள் மூலம், விவசாயத்தை ஒரு லாபகரமான தொழிலாக மாற்றுவதில், பட்டப்படிப்பு பயிலும் மாணவர்களை முக்கிய பங்காற்றச் செய்ய முடியும் என்றும் அவர் நம்பிக்கைத் தெரிவித்தார்.
பாகல்துல் மின் உற்பத்தி திட்டத்திற்கு அடிக்கல் நாட்டியபின் பேசிய பிரதமர், ஒரு நீர் மின்திட்டத்தை தொடங்கி வைக்கும் வேளையில் அடுத்த திட்டத்திற்கு அடிக்கல் நாட்டும் இந்நாள் ஒரு சிறந்த நாள் என்றும் குறிப்பிட்டார். நாட்டில் உள்ள வளர்ச்சிக் குறைவான அனைத்து பகுதிகளையும் மேம்படுத்த, தனித்தனி திட்டங்களுக்கு மாற்றாக ஒருங்கிணைந்த அணுகுமுறையுடன் மத்திய அரசு பணியாற்றி வருவதாகவும் அவர் தெரிவித்தார்.
தாரக்கோட் வழித்தடம், மாதா வைஷ்ணதேவி ஆலயத்திற்கு செல்வதற்கான மாற்றுப்பாதையாக திகழும் என்று குறிப்பிட்ட அவர், இந்த மாற்றுப்பாதை யாத்ரீகர்களுக்கு பெரும் பயனுள்ளதாக அமையும் என்றும் தெரிவித்தார். சுற்றுலா, குறிப்பாக ஆன்மீக சுற்றுலா ஜம்மு காஷ்மீர் மாநிலத்திற்கு வருவாய் திரட்டித் தருவதில் மிக முக்கிய பங்கு வகிப்பதாகவும் பிரதமர் தெரிவித்தார்.
-------
(Visitor Counter : 82
எரிசக்தி அமைச்சகம்
மின்துறையில் இந்தியா முழுமைக்குமான நிகழ்நேரச் சந்தையை, மத்திய மின்துறை அமைச்சர் தொடங்கி வைத்தார்.
மின்துறையில் இந்தியா முழுமைக்குமான நிகழ்நேரச் சந்தையை புதுதில்லியில் ஜூன் 3,2020ஆம் தேதி அன்று காணொளிக் காட்சி மூலம் மத்திய மின்துறை இணைஅமைச்சர்  மற்றும் புதிய மற்றும் புதுப்பிக்கத்தக்க எரிசக்தித்துறை இணைஅமைச்சர் மற்றும் திறன்மேம்பாடு மற்றும் தொழில்முனைவோர் இணை அமைச்சர் திரு.ஆர்.கே.சிங் தொடங்கிவைத்தார். உலகளவில் நிகழ்நேரச் சந்தையை வைத்திருக்கும் சில மின்சந்தைகளில் ஒன்றாக நிலை இந்திய மின்துறை சந்தையை இது நிலை நிறுத்தியுள்ளது.
இந் நிகழ்ச்சியில் பேசிய அமைச்சர், பான்-இந்தியா விற்பனையாளர்களின் எரிசக்தித் தேவைகளை உடனடியாக நிறைவேற்றுவதற்கும், இந்த நிகழ்நேரச் சந்தை திட்டமிட்ட அமைப்பு என்பதை சுட்டிக்காட்டினார். நிகழ்நேரச் சந்தை அறிமுகம், சந்தையில் நிகழ்நேரச் சமநிலையை வழங்கத் தேவையான நெகிழ்வுத் தன்மையைக் கொண்டுவரும். அதே நேரத்தில் இந்த அமைப்பில் கிடைக்கும் கூடுதல் திறனை உகந்த அளவு பயன்படுத்துவதை உறுதிசெய்யும். தேசிய அளவில் ஒழுங்குபடுத்தப்பட்ட சந்தையுடன், நாட்டின் தேவையில் பன்முகத்தன்மையைச் சமாளிக்க இது உதவும்
நிகழ்நேரச் சந்தை ஒருநாளில் ஒவ்வொரு 30 நிமிடத்துக்குள்ளும், ஒரே விலையுடன் கூடிய ஏலமாக இருக்கும். சந்தைச் செயல்பாட்டு நேரத்தில் விரும்பிய உறுதியினைக் கொண்டு வருவதற்கு, ‘கதவுமூடல்’ என்ற கருத்து அறிமுகம் செய்யப்பட்டுள்ளது. வாங்குவோரும்/விற்போரும் ஒவ்வொரு 15 நிமிடத்துக்கும் ஏலம் கேட்கலாம். இந்த நிகழ்நேரச் சந்தை மின்விநியோக நிறுவனங்களுக்கு  போட்டி விலையில் மிகப்பெரிய சந்தையை அணுக மாற்று முறையை வழங்கும். மறுபுறம், உற்பத்தியாளர்கள் தங்கள் தேவையற்ற கோரிக்கைத் திறனுடன், இந்த நிகழ்நேரச் சந்தையில் பங்குபெற்றுப் பயனடையலாம். நீண்ட கால ஒப்பந்தம் பெற்ற உற்பத்தியாளர்கள், இந்த நிகழ்நேரச் சந்தையில் கலந்து கொண்டு, டிஸ்காம்நிறுவனங்களுடன் நிகர ஆதாயத்தைப் பகிர்ந்து கொள்ளும் வழிமுறையும் உருவாக்கப்பட்டுள்ளது. நிகழ்நேரச் சந்தையில் விரைவான பரிமாற்றத்தை உறுதி செய்ய தேசிய மின்சுமை விநியோக மையம்- போசோகோ, தேவையான தானியங்கள் மற்றும் ஒருங்கிணைப்பு வசதியையும் அளிக்கிறது.
2022ஆம் ஆண்டுக்குள் 175 ஜிகாவாட் ஆர்திறன் என்ற உருவாக்க மத்திய அரசின் இலக்கு, பான்-இந்தியாவின் தூண்டப்பட்ட புதுப்பிக்கத்தக்க ஊடுருவலை இயக்குகிறது. புதுப்பிக்கத்தக்க எரிசக்தி உற்பத்தியின் இடைப்பட்ட மற்றும் மாறுபட்ட தன்மை காரணமாக மின்தொகுப்பு நிர்வாகச் சவால்களை குறைக்க இந்த நிகழ்நேரச் சந்தை உதவும். மேலும் மின்தொகுப்புக்குள், அதிகளவிலான புதுப்பிக்கத்தக்க எரிசக்தியை ஒருங்கிணைக்க உதவும்.
இதன் மூலம் குறைவான ஏலநேரம், விரைவான திட்டமிடல், வரையறுக்கப்பட்ட செயல்முறைகள் ஆகியவை எதிர்பார்க்கப்படுகின்றன. இதன் மூலம் இந்தியா முழுவதும் உள்ள மின்தொகுப்பு வளங்களை, பங்குதாரர்கள் அணுகி, போட்டியை அதிகரிப்பர். திறமையான மின் கொள்முதல் திட்டவசதி, திட்டமிடல், விநியோகம், ஏற்றத்தாழ்வு கையாளுதல் போன்வற்றால், துறை நிர்வாகம் சிறக்க இது வழிவகுக்கும்
(Visitor Counter : 219
நுகர்வோர் நலன், உணவு மற்றும் பொது விநியோகம் அமைச்சகம்
தேசிய உணவுப் பாதுகாப்பு சட்டத்தின் கீழ், விதிமுறைகளின்படி பயனாளிகளை அடையாளம் காணும் அளவுகோல் நாடு முழுவதும் ஒரே சீராக உள்ளது; பயனாளிகளை அடையாளம் காண்பது மாநிலங்கள்/யூனியன் பிரதேசங்களின் பொறுப்பு - மத்திய உணவு மற்றும் பொது விநியோகத் துறை.
பீகாரில் தேசிய உணவுப் பாதுகாப்பு சட்டம் 2013-இன் படி பயனாளிகள் தேர்வில் பாகுபாடு உள்ளதாகவும், தவறான பயனாளிகள் அடையாளம் காணப்பட்டுள்ளதாகவும் ஊடகங்களில் சில செய்திகள் வெளியாகியுள்ள நிலையில் நுகர்வோர் நலன், உணவு மற்றும் பொதுவிநியோக அமைச்சகத்தின் கீழ் உள்ள உணவு மற்றும் பொதுவிநியோகத் துறை இதுபற்றி விளக்கம் அளித்துள்ளது. சில அளவுகோல்களின்படி தேசிய உணவுப் பாதுகாப்புச் சட்டத்தின் கீழ் பயனாளிகள் அடையாளம் காணப்படுகின்றனர் என்றும், அந்தப் பொறுப்பு மாநில அரசுகளிடம் தான் உள்ளது என்றும் அது கூறியுள்ளது. பீகாரில், தேசிய உணவு பாதுகாப்புச் சட்டப் பயனாளிகளை அடையாளம் காண்பதில் எந்த தவறும் நடக்கவில்லை என்றும், அதில் எந்தப் பாகுபாடும் காட்டப்படவில்லை என்றும் கூறப்பட்டுள்ளது. அனைத்து மாநிலங்கள்/யூனியன் பிரதேசங்களிலும் விதிமுறைகளின்படி, பயனாளிகளை அடையாளம் காணுவதில் ஒரே சீரான அணுகுமுறை பின்பற்றப்படுகிறது.
தேசிய உணவுப் பாதுகாப்புச் சட்டம் 2013, பீகாரில் 25 லட்சம் அந்தியோதயா அன்ன யோஜனா குடும்பங்கள் உள்பட மொத்தம் 8.71 கோடி பயனாளிகளுக்கு பலனளித்து வருகிறது.
2020 மே மாதத்தில், தேசிய உணவுப் பாதுகாப்புச் சட்டத்தின் கீழ் , 100 சதவீதப் பயன்பாடு, அதாவது 8.71 கோடி பேர் என்ற வகையில், மாதாந்திர ஒதுக்கீட்டை அதிகரிக்குமாறு உணவு மற்றும் பொது விநியோகத் துறையிடம் பீகார் மாநிலம் கேட்டுக்கொண்டதாக அத்துறை தெரிவித்துள்ளது. மாநிலத்தின் வேண்டுகோளை விரைவாகப் பரிசீலித்து, மத்திய அரசு பீகாரில் தேசிய உணவுப் பாதுகாப்புச் சட்டப் பயனாளிகள் முழுவதுமாகப் பயன்படுத்தும் வகையில் அதிகபட்சமாக 8.71 கோடி பேருக்கு ஒப்புதல் வழங்கியது.
-------
(Visitor Counter : 134
PIB Headquarters
கொவிட்-19 - பிஐபி செய்தித் தொகுப்பு
11.07.2020
-
குடியரசுத் துணைத் தலைவர் செயலகம்
-
ரசாயனம் மற்றும் உரங்கள் அமைச்சகம்
-
வணிகம் மற்றும் தொழில்துறை அமைச்சகம்
-
சுற்றுச்சூழல் மற்றும் வனத்துறை அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
(-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அறிவியல் மற்றும் தொழில்நுட்பத்துறை
காயங்களுக்கு மூலிகை மருத்துவ துணிக்கட்டை உருவாக்கினர் ஐஏஎஸ்எஸ்டி விஞ்ஞானிகள்.
அறிவியல் தொழில் நுட்ப மேம்பாட்டு ஆய்வு மையம்  மத்திய அரசின் அறிவியல் தொழில்நுட்பத் துறையின் கீழ் செயல்படும் தன்னாட்சி பெற்ற அமைப்பு ஆகும். இந்த மையத்தின் விஞ்ஞானிகள் ஸ்மார்ட் துணிக்கட்டை உருவாக்கியுள்ளனர். இது காயங்களுக்குப் பொருத்தமான பிஎச் அளவுடன் கூடிய மூலிகை மருந்து துணிக்கட்டாகும். மலிவான மற்றும் நீடித்த நிலையான பருத்தியையும், சணலையும் நேனோ தொழில்நுட்ப அடிப்படையில் இணைத்து இந்தத் துணிக்கட்டை விஞ்ஞானிகள் உருவாக்கியுள்ளனர்.
இயற்கையான சணல் மற்றும் வேப்பிலைச் சாறுகளை மருந்தாகப் பயன்படுத்தி காயங்களுக்கு சிகிச்சை அளிப்பதை இந்த ஆய்வு காட்டுகிறது. இந்தத் துணிக்கட்டில் ஹைட்ரோஜெல்மேட்ரிக்ஸ் பருத்தித் துணியில், சணல் கார்பன் புள்ளிகள், பொருத்தப்பட்டுள்ளன. இதன் மூலம் காயங்களில் மருந்தை குறைவான அளவிலும்  மற்றும் அதிகமான  அளவிலும் கச்சிதமாகச் செலுத்த முடியும்.
இந்தப் புதிய கண்டுபிடிப்பு, காயங்களுக்கு ஸ்மார்ட் துணிக்கட்டு போடுவதற்கு வழிவகுத்துள்ளது. மலிவான மற்றும் நீடித்த பருத்தி மற்றும் சணலைப் பயன்படுத்தி, இந்தத் துணிக்கட்டு உருவாக்கப்படுவதால், இந்தத் தயாரிப்பு முறை உயிரி இசைவாகவும், நச்சுத்தன்மையற்றதாகவும், மலிவானதாகவும், நீடித்த மற்றும் நிலையானதாகவும் உள்ளது.
மேலும் விவரங்களுக்கு: டாக்டர்.தேவாசிஸ்சவுத்திரிdevasish@iasst.gov.inஎன்ற மின்னஞ்சல் முகவரியில் தொடர்பு கொள்ளலாம்.
(Visitor Counter : 142
வணிகம் மற்றும் தொழில்துறை அமைச்சகம்
போக்குவரத்து சேவையில் தொழில் துறையினர் எதிர்கொள்ளும் பிரச்சினைகள் குறித்த செயல்திறன்மிக்க பயனாளர் கலந்துரையாடல் தகவல்பலகையை போக்குவரத்துத் துறை வெளியிட்டுள்ளது
போக்குவரத்து சேவை தொடர்பான பிரச்சினைகளை அரசின் கவனத்திற்கு கொண்டு செல்வதற்கு, தொழில்துறை சங்கங்களும், வர்த்தக கூட்டமைப்புகளும் இனியும் கடிதம் எழுதிக் கொண்டிருக்க வேண்டியதில்லை. தொழில் ஊக்குவிப்பு மற்றும் சர்வதேச வர்த்தகத் துறை யின் போக்குவரத்துப் பிரிவு, பயனாளர்-கலந்துரையாடலுக்கான தகவல் பலகையை உருவாக்கி, புதிய டிஜிட்டல் முன்முயற்சியை மேற்கொண்டுள்ளது – பயனாளர் சங்கங்கள் இனி இந்த தகவல் பலகையில் லாகின்செய்து, தங்களது பிரச்சினைகள் அல்லது ஆலோசனைகளை அரசின் கவனத்திற்குக் கொண்டுசென்று, பிரச்சினைக்கு வெளிப்படையான முறையில் தீர்வுகாணலாம். இது, தொழில் துறையினருக்கான புதுமையான முன்முயற்சியாக கருதப்படுவதுடன், ஒரு அமைச்சகம் / துறை சார்ந்த பிரச்சினைகள் மட்டுமின்றி, பல்வேறு அமைச்சகங்கள் / துறைகள் சார்ந்த பிரச்சினைகளைத் தீர்க்கவும், போக்குவரத்துப் பிரிவை அனுமதிக்கும்.
இந்த புதிய தகவல் பலகை, விரைவில், இத்துறை சார்ந்த அனைத்து அங்கீகரிக்கப்பட்ட சங்கங்களின் பயன்பாட்டுக்கு கொண்டுவரப்படும். போக்குவரத்துப் பிரிவின் உயர் அதிகாரிகளும், சரக்குப் போக்குவரத்து தொடர்பான பிரச்சினைகளை அமைச்சகங்களுக்கிடையே ஒருங்கிணைப்பதை முறைப்படுத்த இருப்பதாக தெரிவித்துள்ளனர். கட்டமைப்பு வளர்ச்சிக்கான பிரதமரின் பெருந்திட்டத்திலும்  கட்டமைப்பு திட்டமிடல் குழு அமைப்பது போன்ற அமைப்பு ரீதியான நடைமுறைகளை உருவாக்குவது குறித்தும் பரிசீலிக்கப்பட்டு வருகிறது. இதுபோன்ற முயற்சிகள், இந்தியாவின் சரக்குப் போக்குவரத்துத் திறனில் குறிப்பிடத்தக்க உத்வேகத்தை அளிக்கும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855739
சிறப்பு சேவைகள் மற்றும் கட்டுரைகள்
சென்னை விமான நிலையச் சுங்கத்துறையினர் ரூ.3.32 கோடி மதிப்பிலான 6.8 கிலோ கிராம் தங்கத்தைப் பறிமுதல் செய்தனர்
சென்னை விமான நிலையச் சுங்கத்துறையினருக்கு கிடைத்த தகவல்களின் அடிப்படையில் 7.03.2023 அன்று, சிங்கப்பூரிலிருந்து வந்த இரண்டு ஆண் பயணிகளை அதிகாரிகள் சோதனை செய்தனர். அப்போது அவர்கள், தங்கள் கைப்பைகளில் ரூ.3.32 கோடி மதிப்பிலான 6.8 கிலோ கிராம் எடையுடைய 68 தங்கக் கட்டிகளை மறைத்து வைத்திருந்ததைக் கண்டறிந்தனர். பின்னர் அப்பயணிகள் கைது செய்யப்பட்டு அவர்கள் வைத்திருந்த தங்கம் பறிமுதல் செய்யப்பட்டது. இது குறித்த மேல் விசாரணை நடைபெற்று வருகிறது.
இத்தகவலை சென்னை சர்வதேச விமான நிலையத்தின் சுங்கத்துறையின் முதன்மை ஆணையர் திரு மேத்யு ஜாலி தெரிவித்துள்ளார்.
பிரதமர் அலுவலகம்
சூரிய ஆற்றலைப் பயன்படுத்துவதற்காக கோவா சூரியசக்தி மேற்கூரை தளத்தை பாராட்டிய பிரதமர்
கோவாவின் சூரியசக்தி மேற்கூரை தளமானது சூரிய ஆற்றலைப் பயன்படுத்துவதற்கும், நிலையான வளர்ச்சியை மேம்படுத்துவதற்கும் ஒரு நல்ல முன்னெடுப்பு என்று பிரதமர் திரு.நரேந்திர மோடி கூறினார். சோலார் சூரியசக்தி ஆன்லைன் தளம் goasolar.in ஆனது கோவா எரிசக்தி மேம்பாட்டு முகமையால்  புதிய மற்றும் புதுப்பிக்கத்தக்க எரிசக்தி மற்றும் மின்சாரத் துறையுடன் இணைந்து உருவாக்கப்பட்டுள்ளது.
கோவா முதலமைச்சர் டாக்டர் பிரமோத் சாவந்தின் ட்விட்டர் பதிவுகளுக்குப் பதிலளித்த பிரதமர், "சூரிய சக்தியைப் பயன்படுத்துவதற்கும், நிலையான வளர்ச்சியை மேம்படுத்துவதற்கும் ஒரு நல்ல முன்னெடுப்பு" எனப் பதிவிட்டுள்ளார்.
பெட்ரோலியம் மற்றம் இயற்கை எரிவாயு அமைச்சகம்
2022 செப்டம்பர் 5 முதல் 7 வரை இத்தாலியின் மிலன் நகருக்குப் பெட்ரோலியம் மற்றும் இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் எஸ். பூரி பயணம்
காஸ்டெக் மிலன்-2022-ல் கலந்துகொள்வதற்காக, 2022 செப்டம்பர் 5 முதல் 7 வரை இத்தாலியின் மிலன் நகருக்கு பெட்ரோலியம் மற்றும் இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் எஸ். பூரி அதிகாரபூர்வ மற்றும் வணிகக் குழுவிற்குத் தலைமைதாங்கி செல்லவிருக்கிறார்.
காஸ்டெக் என்பது திரவ எரிவாயுவை மாற்று எரிபொருளாக கவனப்படுத்துவதற்கான உலகின் மிகப்பெரிய கூடுகையாகும். இது அதிகரித்து வரும் எரிசக்தி நிலைமை பற்றி விவாதிக்கவும், பெருந்தொற்றுக்குப் பிந்தைய பொருளாதார மீட்சியை மதிப்பிடவும், ஒரு நியாயமான எரிசக்தி மாற்றத்திற்கான பாதையில் செல்லவும் முன்னணி அமைச்சர்கள் மற்றும் தலைமை நிர்வாகிகளை ஒன்றிணைக்கும்.
இந்தப் பயணத்தின் போது, எகிப்தின் பெட்ரோலியம் மற்றும் கனிம வளத்துறை அமைச்சர், போர்ச்சுகல் நாட்டின் எரிசக்தி துறை அமைச்சருடன் இணைந்து தொடக்க விழாவில் தெரிவுசெய்யப்பட்ட அமைச்சர் குழுவில் திரு பூரி பங்கேற்பார். "எரிசக்தி பாதுகாப்பு மற்றும் மாற்றம்", "வளரும் நாடுகளுக்கு ஒரு நியாயமான எரிசக்தி மாற்றம்" ஆகிய தலைப்புகளிலான அமைச்சர் குழு விவாதங்களிலும் அவர் பங்கேற்பார்.
"இந்தியா ஸ்பாட்லைட்: இந்தியாவின் எரிசக்தித் தொழில்துறையை மேம்படுத்துதல் - நீடித்த எதிர்காலத்திற்கான புதிய வழிகள்" என்ற குழு விவாதத்திற்கு திரு பூரி தலைமை தாங்குவார்.
மேலும், இந்தப் பயணத்தின் போது, தமக்கு இணையான அமைச்சர்கள் மற்றும் காஸ்டக் மிலான்-2022 இல் கலந்து கொள்ளும் உலகளாவிய எரிசக்தி நிறுவனங்களின் தலைமை நிர்வாக அதிகாரிகளுடன் இருதரப்பு சந்திப்புகளை அமைச்சர் நடத்துவார்.
கண்காட்சியில் காட்சிப்படுத்தப்பட்டுள்ள இந்திய எரிசக்தி நிறுவனங்களின் கண்காட்சி அரங்குகளையும் அவர் திறந்து வைப்பார்.
இந்தியாவின் பொருளாதார வளர்ச்சி நிலையையும், இந்தியா முழுவதுமுள்ள எரிசக்தி மதிப்புச் சங்கிலியில் இருக்கும் முதலீட்டு வாய்ப்புகளை எடுத்துரைக்க இந்தப் பயணம் ஒரு வாய்ப்பாக அமையும்.
பெங்களூருவில் 2023 பிப்ரவரி 5 முதல் 8 வரை திட்டமிடப்பட்டுள்ள அமைச்சகத்தின் முதன்மை நிகழ்வான இந்திய எரிசக்தி வாரம், இந்தப் பயணத்தின் போது அமைச்சரால் தொடங்கப்படும்.
பிரதமர் அலுவலகம்
ஹனுக்கா பண்டிகையையொட்டி பெஞ்சமின் நெதன்யாகு மற்றும் இஸ்ரேல் நாட்டு மக்களுக்கு பிரதமர் வாழ்த்து
இஸ்ரேல் நாட்டில் கொண்டாடப்படும் ஹனுக்கா – ஒளிப் பண்டிகையையொட்டி அந்நாட்டு மக்கள், பிரதமர் பெஞ்சமின் நெதன்யாகு மற்றும் உலகம் முழுவதும் இதனைக் கொண்டாடுபவர்களுக்கு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
பிரதமர் தனது ட்வீட்டர் பதிவில்:
“எனது நண்பர் பெஞ்சமின் நெதன்யாகுவுக்கும், இஸ்ரேலில் வாழும் நண்பர்களுக்கும், உலகெங்கிலும் உள்ள இந்த ஒளிப் பண்டிகையைக் கொண்டாடுபவர்களுக்கும் ஹனுக்கா வாழ்த்துக்கள்” என்று தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
50,000 கி.மீ தூரத்துக்கு நெடுஞ்சாலைகள் அமைக்க மத்திய அரச திட்டம்
இந்திய பொருளாதாரத்தின் திறனை உணர, தேசிய உள்கட்டமைப்பு வசதிகளை செயல்படுத்தும் திட்டத்தை மத்திய அரசு மேற்கொண்டுள்ளது. இத்திட்டத்தில் மிக முக்கியமானது சாலை மேம்பாடு. உள்கட்டமைப்பு மேம்பாடு திட்ட செலவில் 4ல் ஒரு பகுதிக்கும் மேல் சாலை மேம்பாட்டுக்கு செலவிடப்படுகிறது. சாலைகள் விரிவாக்கம், நாட்டின் பொருளாதாரத்தை ஊக்குவிக்கும்.
வளர்ச்சி திட்டங்களுக்கான முதலீகளை திரட்டுவற்கு, கட்டமைப்பு முதலீடு நிறுவனங்களை அமைக்க மத்திய அமைச்சரவை ஏற்கனவே ஒப்புதல் அளித்துள்ளது. இதன் மூலம் சாலை போக்குவரத்து மற்றும் நெடுஞ்சாலை துறை அமைச்சகத்தின் கீழ் செயல்படும் தேசிய நெடுஞ்சாலை ஆணையம், நெடுஞ்சாலைகள் அமைப்பதற்கான நிதியை திரட்ட முடியும். தேசிய நெடுஞ்சாலைகளில் சுங்க கட்டண வசூல் மிக அதிகமாக உள்ளது. இதனால், சாலை அமைக்கும் திட்டங்களில் சிறந்த முதலீட்டாளர்களை ஈர்க்க, சாலை மற்றும் நெடுஞ்சாலை போக்குவரத்து அமைச்சகம் தீவிர முயற்சி எடுத்து வருகிறது.
இது தொடர்பாக தில்லியில் நடந்த முன்னணி முதலீட்டாளர்கள் கூட்டத்தில் பேசிய சாலை போக்குவரத்து மற்றும் நெடுஞ்சாலைகள் அமைச்சகத்தின் செயலாளர் திரு.கிரிதர் அராமனே, 50 ஆயிரம் கிலோ மீட்டருக்கும் அதிகமான தூரத்துக்கு நெடுஞ்சாலைகள் அமைக்க, தனது அமைச்சகம் திட்டமிட்டுள்ளதாகவும், இவற்றில் பெரும்பாலானவை 4 வழி மற்றும் 6 வழி சாலைகள் எனவும் தெரிவித்தார். இதற்கான முதலீடுகளில், நெடுஞ்சாலை சொத்து அடிப்படையிலான, கட்டமைப்பு முதலீட்டு நிறுவனங்கள் கவனமாக தேர்வு செய்யப்படும் என அவர் கூறினார். புதிதாக அமைக்கப்படவுள்ள சாலைகளில் நீண்ட காலத்துக்கு சுங்க கட்டணம் வசூலிக்க முடியும் எனவும் திரு.கிரிதர் அராமனே தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653283
மத்திய அமைச்சரவை
விஜயவாடா விமான நிலையத்தை சர்வதேச விமான நிலையமாக மாற்ற அமைச்சரவை ஒப்புதல்
ஆந்திரப்பிரதேச மறுசீரமைப்பு சட்டம் 2014-ன்படி விஜயவாடா விமான நிலையத்தை, சர்வதேச விமான நிலையமாக அறிவிக்கை செய்திட பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் அளிக்கப்பட்டது.
மாநிலத் தலைநகருக்கு தொடர்பு வசதியை மேம்படுத்துவதாக இந்த முன்மொழிவு அமையும். விமான பயணிகளுக்கு போட்டியாளர்களால் குறைந்த கட்டணத்தில் விமான சேவை அளிப்பதுடன், உள்நாட்டு / சர்வதேச சுற்றுலாவை ஊக்குவிப்பதாகவும், சர்வதேச பயணிகள் மற்றும் சரக்குப் போக்குவரத்தை கொண்டு வருவதன் மூலம் ஆந்திரப்பிரதேசத்தின் சமூக-பொருளாதார வளர்ச்சிக்கு உதவுவதாகவும் இது இருக்கும்.
பின்னணி :
போக்குவரத்து வாய்ப்பு மற்றும் சர்வதேச விமானங்களை இயக்குவதற்கு விமானப் போக்குவரத்து நிறுவனங்களின் கோரிக்கைகளின் அடிப்படையில் ஒரு விமான நிலையம் சர்வதேச விமான நிலையமாக அறிவிக்கை செய்யப் படுகிறது. மேலும், இரவில் விமானங்களை இயக்குவதற்காக தரைப்பரப்பில் ஒளிவிளக்கு வசதிகள் இருத்தல், தரையிறங்கும் சாதன முறைமை, நடுத்தர கொள்திறன் பெரிய வகை விமானம் அல்லது அதற்கு இணையான வகை விமானங்களுக்குத் தேவையான அளவு விமான ஓடுபாதை, சுங்கம், குடியேற்றம், சுகாதாரம் மற்றும் விலங்கு & தாவர தடுப்புக்காப்பு சேவைகளும் சர்வதேச செயல்பாடுகளுக்கு தேவைப்படும்.
ஆந்திரப்பிரதேச மறுசீரமைப்புச் சட்டம் 2014-ன் படியும், பயணிகள் போக்குவரத்து வளர்ச்சி மற்றும் விமான நிறுவனங்கள் மற்றும் ஆந்திரப்பிரதேச அரசின் கோரிக்கைகளைக் கருத்திக் கொண்டும் விஜயவாடா விமான நிலையத்தை சர்வதேச விமான நிலையமாக அறிவிக்கை செய்யும் முடிவு எடுக்கப்பட்டது. சர்வதேச போக்குவரத்துகளுக்குத் தேவைப்படும் கட்டமைப்பு மற்றும் வசதிகளை மேம்படுத்துவதற்கான பணிகளை இந்திய விமான நிலையங்கள் ஆணையம் மேற்கொண்டுள்ளது.
சுரங்கங்கள் அமைச்சகம்
சுரங்கப் பகுதிகளில் வசிக்கும் மக்களின் பிரதமரின் நலத்திட்டத்திற்கான நிதி ஒதுக்கீடு தமிழ்நாட்டிற்கு ரூ 706.98 கோடி ஒதுக்கப்பட்டுள்ளது
நாடாளுமன்றத்தின் மக்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி கீழ்க்காணும் தகவல்களை தெரிவித்தார்.
சுரங்கப் பகுதிகளில் வசிக்கும் மக்களுக்கான பிரதமரின் நலத்திட்டத்தின் மூலம் பல்வேறு திட்டங்களுக்கு மாவட்ட கனிம நிதியிலிருந்து நிதி ஒதுக்கீடு செய்யப்படுகிறது.
2021 அக்டோபர் வரை தமிழகத்திலிருந்து மாவட்ட கனிம நிதியின் வாயிலாக ரூ 888.89 கோடி வசூலான நிலையில், சுரங்கப் பகுதிகளில் வசிக்கும் மக்களின் பிரதமரின் நலத்திட்டத்திற்காக தமிழ்நாட்டிற்கு ரூ 706.98 கோடி ஒதுக்கீடு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1779266
குடியரசுத் தலைவர் செயலகம்
ஓணம் பண்டிகையையொட்டி குடியரசுத் தலைவர் வாழ்த்து தெரிவித்துள்ளார்
ஓணம் பண்டிகையையொட்டி அனைத்து குடிமக்களுக்கும் குடியரசுத் தலைவர் திருமதி திரௌபதி முர்மு தமது வாழ்த்துக்களை தெரிவித்துள்ளார்.
“புனிதமான ஓணம் பண்டிகை நாளன்று இந்தியாவில் வாழும் அனைத்து குடிமக்களுக்கும், வெளிநாட்டில் உள்ளவர்களுக்கும் குறிப்பாக கேரளாவின் சகோதர, சகோதரிகளுக்கும் எனது அன்பான நல்வாழ்த்துக்களை நான் தெரிவித்துக்கொள்கிறேன்.
பயிர்கள் அறுவடையை குறிப்பதாக கொண்டாடப்படும் ஓணம் பண்டிகை நமது விவசாயிகளின் கடின உழைப்புக்கு மரியாதை செலுத்துவதோடு, இயற்கை அன்னைக்கு நன்றி தெரிவிப்பதாகவும் விளங்குகிறது.
கேரள மக்கள் அவர்களின் வளமான, கலாச்சார பாரம்பரியத்தை பாதுகாத்து வருகின்றனர். பரஸ்பர ஒத்துழைப்பையும், நல்லிணக்கத்தையும் மேம்படுத்த இந்த விழா அவர்களுக்கு ஒரு வாய்ப்பாகவும் அமைந்துள்ளது.
இந்நாளில் ஒன்றுபட்டு உழைக்கவும், வளமான புகழ்மிக்க நாடாக இந்தியாவை மாற்றுவதற்கு பங்களிப்பு செய்யவும் நாம் உறுதியேற்போம்” என்று குடியரசுத் தலைவர் வெளியிட்ட செய்தியில் கூறியுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
அரசு முகமைகளின் கோதுமை கொள்முதல் கடந்தாண்டு அளவை மிஞ்சியது
கோவிட்-19 பரவல் காரணமாக ஏற்பட்ட தடைகள், நாடு முழுவதுமான முடக்கம் ஆகியவற்றை வென்று, அரசு முகமைகளின் கோதுமை கொள்முதல் கடந்தாண்டு அளவான 341.31 லட்சம் மெட்ரிக் டன்களை தாண்டி, 24.05.2020ம் தேதி அன்று 341.56 மெட்ரிக் டன்களை எட்டிவிட்டது. கோதுமை அறுவடை வழக்கமாக மார்ச் இறுதியில் தொடங்குகிறது. இதன் கொள்முதல் ஒவ்வொரு ஆண்டும் ஏப்ரல் முதல் வாரம் தொடங்குகிறது. ஆயினும், 24 மற்றும் 25.03.2020ம் தேதி நள்ளிரவு முதல் நாடு முழுவதும் அமல்படுத்தப்பட்ட முடக்கத்தால், அனைத்து செயல்பாடுகளும் ஸ்தம்பித்தன. அப்போது கோதுமை நன்கு விளைந்து அறுவடைக்குத் தயாராக இருந்த்து. இதைக் கருத்தில் கொண்டு, முடக்க காலத்தில் வேளாண்மை தொடர்பான பணிகளைத் தொடங்க மத்திய அரசு தளர்வுகளை வழங்கியது. கோதுமை கொள்முதல் மாநிலங்கள் பலவற்றில், கொள்முதல் 15.04.2020ம் தேதி தொடங்கியது. ஹரியானாவில் கொள்முதல் சற்று தாமதமாக 20.04.2020ம் தேதி தொடங்கியது.
பெருந்தொற்று நேரத்தில், இந்த கொள்முதல் பாதுகாப்பான முறையில் நடைபெறுவதை உறுதி செய்வது சவாலாக இருந்தது. விழிப்புணர்வு ஏற்படுத்துதல், சமூக இடைவெளி மற்றும் தொழில்நுட்ப பயன்பாடு போன்ற பலமுனை யுக்திகளால் கொள்முதல் சாத்தியமானது. தனி கொள்முதல் நிலையங்களில் விவசாயிகளின் கூட்டத்தைக் குறைக்க கொள்முதல் மையங்களின் எண்ணிக்கை அதிகரிக்கப்பட்டது. கிராமப் பஞ்சாயத்து அளவில், கிடைக்கும் இடங்களைப் பயன்படுத்தி, புதிய மையங்கள் அமைக்கப்பட்டன. பஞ்சாப் போன்ற முக்கிய கொள்முதல் மாநிலங்களில், இந்த எண்ணிக்கை 1836-லிருந்து 3681 ஆகவும், ஹரியானாவில் 599-லிருந்து 1800 ஆகவும், மத்தியப் பிரதேசத்தில் 3545-லிருந்து 4494 ஆகவும் அதிகரிக்கப்பட்டது. தொழில்நுட்பத்தைப் பயன்படுத்தி, விவசாயிகள் கோதுமையைக் கொண்டுவர குறிப்பிட்ட தேதிகள் மற்றும் நேரம் ஒதுக்கப்பட்டது. இது கூட்டத்தைக் குறைக்க உதவியது. சமூக இடைவெளி விதிமுறைகள் கடுமையாகப் பின்பற்றப்பட்டன. தூய்மைப்படுத்துதல் பணிகளும் சீராக மேற்கொள்ளப்பட்டன.
பஞ்சாப்பில் ஒவ்வொரு விவசாயிக்கும், கோதுமை இருப்பு வைக்க தனி இடம் ஒதுக்கப்பட்டது. அங்கு வேறு யாரும் நுழைய அனுமதிக்கப்படவில்லை. தினசரி ஏல நடைமுறைகளில் நேரடியாக சம்பந்தப்பட்டவர்கள் மட்டுமே அனுமதிக்கப்பட்டனர்.
-----
(Visitor Counter : 295
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்புமருந்து உற்பத்தி திறன் குறித்த சமீபத்திய தகவல்கள்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
கொவிட்-19 தடுப்புமருந்துகளை பொறுத்தவரையில் கோவிஷீல்டை சீரம் இன்ஸ்டிட்டியூட் நிறுவனமும், கோவாக்சினை பாரத் பயோடெக் நிறுவனமும் உற்பத்தி செய்து வருகின்றன.சீரம் இன்ஸ்டிட்டியூட் ஆப் இந்தியா தெரிவித்துள்ளபடி, கோவிஷீல்டின் தற்போதைய மாதாந்திர தடுப்பூசி உற்பத்தி திறன் சுமார் 250-275 மில்லியன் டோஸ்கள் ஆகும்.
பயோடெக் இன்டர்நேஷனல் லிமிடெட், ஹைதராபாத் தெரிவித்துள்ளபடி, கோவாக்சினின் தற்போதைய மாதாந்திர தடுப்பூசி உற்பத்தி திறன் சுமார் 50-60 மில்லியன் டோஸ்கள் ஆகும். இரண்டு நிறுவனங்களும் தற்போதைய உற்பத்தித் திறனில் 90%-ஐ எட்டியுள்ளன.
மேலும், மருந்துகள் மற்றும் அழகுசாதனப் பொருட்கள் சட்டம், 1940-ன் புதிய மருந்துகள் மற்றும் மருத்துவ பரிசோதனை விதிகள், 2019-ன் விதிமுறைகளின் படி, ஸ்பூட்னிக்-வி, ஜைகோவி-டி உள்ளிட்ட தடுப்புமருந்துகளை தயாரிக்கவும், ஸ்பூட்னிக்-வி, மாடர்னா உள்ளிட்ட தடுப்புமருந்துகளை இறக்குமதி செய்யவும் அனுமதி வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781267
மத்திய அமைச்சரவை
வேளாண்மை மற்றும் வேளாண் சார் துறைகளில் இந்தியா மற்றும் எகிப்து இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
வேளாண்மை மற்றும் வேளாண் சார் துறைகளில் இந்தியா மற்றும் எகிப்து இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. இந்த புரிந்துணர்வு ஒப்பந்த கீழ்கண்ட துறைகளில் ஒத்துழைப்பை அளிக்க உதவும்.
- வேளாண் பயிர்கள் , உயிரி தொழில்நுட்பம், நானோ தொழில்நுட்பம், மழை நீர் சேகரிப்பு மற்றும் நுண் பாசன தொழில்நுட்பம் உள்ளிட்ட நீர்ப்பாசனம் மற்றும் நீர் மேலாண்மை தொழில்நுட்பம் எரிபொருள் உற்பத்திக்கான விவசாய கழிவுப்பொருள் மேலாண்மை
- உணவு பாதுகாப்பு, மற்றும் தரம்;
- தோட்டக்கலை;
- இயற்கை வேளாண்மை;
- கால்நடை, கால்நடை வளர்ப்பு, பால்வளம், மீன்வளர்ப்பு, உணவு மற்றும் தீவன உற்பத்தி;
- விலங்கு பொருட்கள் மற்றும் அதன் மதிப்பு கூட்டல்; பயிர்கள் மற்றும் விலங்கு பொருட்கள் வர்த்தகம் தொடர்பான சுகாதாரம் மற்றும் பயிர் சுகாதார பிரச்சனைகள்;
- சிறிய அளவில் விவசாய இயந்திரங்கள்;
- வேளாண் வர்த்தகம் மற்றும் சந்தைப்படுத்துதல்;
- அறுவடைக்கு முந்தைய மற்றும் பிந்தைய நடைமுறைகள்;
- உணவு தொழில்நுட்பம் மற்றும் பதனிடுதல்;
- வேளாண்மையில் ஒருங்கிணைந்த பூச்சி ஒழிப்பு மேலாண்மை
- வேளாண் வர்த்தகம் மற்றும் முதலீடு;
- அறிவுசார் சொத்து உரிமைகள் தொடர்பான பிரச்சினைகள்;
- விதை சார் தொழில்களில் தொழில்நுட்ப அறிவும் மனித வளங்களும்;
- வேளாண்மை, வேளாண் சார் துறைகள் மற்றும் இரு நாடுகளும் பரஸ்பரம் ஒப்புக்கொண்டுள்ள வேளாண்மை தொடர்பான விருப்பமுள்ள துறைகளிலும் உள்கட்டமைப்பு வளர்ச்சி மற்றும் திறன் மேம்பாடு.
- ஆராய்ச்சி விஞ்ஞானிகள் மற்றும் நிபுணர்கள் பரிமாற்றம் மூலமான ஒத்துழைப்பு
- வேளாண் தகவல்கள் மற்றும் அறிவியல் வெளியீடுகளின் பரிமாற்றம் 
- மற்றும் வேளாண் தொழில்நுட்ப பரிமாற்றம்
- கூட்டு கருத்தரங்குகள், பயிலரங்குகள், மாநாடுகள் மற்றும் இது சார்ந்த நடவடிக்கைகளை மேற்கொள்ளுதல்
மேலும், இந்த புரிந்துணர்வு ஒப்பந்தத்தின் கீழ், இருத்தரப்பு உறவு தொடர்பான பிரச்சனைகள் குறித்த ஆலோசனை உள்ளிட்ட இரு நாடுகளுக்கும் பயனளிக்கக்கூடிய வகையில் உள்ளவற்றில் ஒத்துழைப்பை மேம்படுத்த கூட்டு பணிக்குழு அமைக்கப்படும். இந்த கூட்டு பணிக்குழு முதல் இரு ஆண்டுகளில் ஆண்டுக்கு இருமுறையாவது இந்தியா மற்றும் எகிப்தில் சந்திக்குக். கூட்டு பணிகளை உருவாக்கல், குறிப்பிட்ட பிரச்சினைகள் தொடர்பாக கூடுதல் துணை ஒப்பந்தங்கள் உள்ளிட்ட வசதி மற்றும் ஆலோசனைகள் இந்த கூட்டத்தில் முடிவெடுக்கப்படும்.